คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้

คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ ได้รับการสถาปนาในวันที่ 3 พฤศจิกายน พ.ศ. 2548 ได้ยกฐานะจากภาควิชาภูมิทัศน์และอนุรักษ์สิ่งแวดล้อม ที่เปิดสอนนักศึกษาในหลักสูตร 2 ปีต่อเนื่อง (รับนักศึกษาจากสายอาชีวศึกษาเช่น เกษตร เทคนิค เทคนิคสถาปัตย์ ฯ) ตั้งแต่ 2527 เป็นต้นมา จนกระทั่งในปี 2538 ได้เปิดสอน สาขาภูมิสถาปัตยกรรม 5 ปี โดยเป็นการเปิดสอนหลักสูตรภูมิสถาปัตยกรรมแห่งแรกของภาคเหนือ ทั้งนี้ คณาจารย์ 3 ท่านที่เป็นผู้บุกเบิกสร้างหลักสูตรขึ้นมา ได้แก่ อาจารย์สมพร ยกตรี (แม่โจ้รุ่น 20) อาจารย์โสภณ มงคลวัจน์ (พืชสวน แม่โจ้รุ่น 36) และ รศ.ศิริชัย หงษ์วิทยากร (Master in Landscape architecture, University of Michigan) 
ปัจจุบัน คณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้เปิดสอนทั้งหมด 5 หลักสูตร โดยเป็นคณะที่จัดการเรียนการสอนทางด้านสถาปัตยกรรมที่มีหลักสูตรมากที่สุดในภาคเหนือ ประกอบด้วยหลักสูตรปริญญาตรีจำนวน 3 หลักสูตรและหลักสูตรระดับปริญญาโทจำนวน 2 หลักสูตร

**ที่ตั้ง**
อาคารคณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้
ถนนเชียงใหม่-พร้าว ตำบลหนองหาร อำเภอสันทราย จังหวัดเชียงใหม่ 50290

**ประวัติ**
 พ.ศ. 2521 ก่อตั้งภาควิชาตกแต่งบริเวณและอนุรักษ์สิ่งแวดล้อม สังกัดคณะผลิตกรรมการเกษตร สถาบันเทคโนโลยีการเกษตร (ชื่อเดิมก่อนเป็นมหาวิทยาลัยแม่โจ้)- พ.ศ. 2527 เปลี่ยนชื่อใหม่เป็นภาควิชาภูมิทัศน์และอนุรักษ์สิ่งแวดล้อม (Department of Landscaping and Environmental Conservation) คณะผลิตกรรมการเกษตร สถาบันเทคโนโลยีการเกษตรแม่โจ้ รวมทั้งเริ่มเปิดรับนักศึกษาระดับปริญญาตรี หลักสูตร 2 ปี ต่อเนื่อง สาขาวิชาเทคโนโลยีภูมิทัศน์ (Landscape Technology)- พ.ศ. 2538 เปิดรับนักศึกษา ระดับปริญญาตรี หลักสูตร 5 ปี สาขาวิชาภูมิสถาปัตยกรรม เป็นแห่งแรกของภาคเหนือ- พ.ศ. 2543 เปิดรับนักศึกษา ระดับปริญญาโท สาขาวิชา การจัดการทรัพยากรการเกษตรและสิ่งแวดล้อม โดยร่วมดำเนินการกับคณะภายในมหาวิทยาลัย- พ.ศ. 2549 ได้จัดตั้งเป็นคณะ โดยใช้ชื่อใหม่ว่า คณะสถาปัตยกรรมศาสตร์ และการออกแบบสิ่งแวดล้อม (Faculty of Architecture and Environmental Design)- พ.ศ. 2550 เปิดรับนักศึกษา ระดับปริญญาตรี หลักสูตร 4 ปี สาขาวิชา เทคโนโลยีภูมิทัศน์- พ.ศ. 2552 เปิดรับนักศึกษา ระดับปริญญาตรี หลักสูตร 5 ปี สาขาวิชา สถาปัตยกรรม- พ.ศ. 2553 เปิดรับนักศึกษา ระดับปริญญาโท หลักสูตร 2 ปี สาขาวิชา การออกแบบและวางแผนสิ่งแวดล้อม
*พ.ศ. 2558 เปิดรับนักศึกษา ระดับปริญญาโท หลักสูตร 2 ปี สาขาวิชา การวางผังเมืองและสภาพแวดล้อม เป็นหลักสูตรผังเมืองแห่งแรกของภาคเหนือ

**สัญลักษณ์ประจำคณะ**
 ต้นไม้ประจำคณะ คือ ต้นสักทอง- สีประจำคณะ คือ สีน้ำตาล-ทอง

**หลักสูตรที่เปิดสอน**
หลักสูตรระดับปริญญาตรี
ปัจจุบันเปิดสอนระดับปริญญาตรีทั้งสิ้น 3 หลักสูตรคือ- หลักสูตรภูมิสถาปัตยกรรมศาสตรบัณฑิต สาขาวิชา เทคโนโลยีภูมิทัศน์ (หลักสูตร 4 ปี)- หลักสูตรภูมิสถาปัตยกรรมศาสตรบัณฑิต สาขาวิชา ภูมิสถาปัตยกรรม (หลักสูตร 5 ปี)- หลักสูตรสถาปัตยกรรมศาสตรบัณฑิต สาขาวิชา สถาปัตยกรรม (หลักสูตร 5 ปี เปิดรับนักศึกษารุ่นแรกในปีการศึกษา 1/2552)
หลักสูตรระดับปริญญาโท- หลักสูตรวิทยาศาสตรมหาบัณฑิต สาขาวิชา การออกแบบและวางแผนสิ่งแวดล้อม (หลักสูตร 2 ปี)
*หลักสูตรการวางแผนภาคและเมืองมหาบัณฑิต สาขาวิชา การวางผังเมืองและสภาพแวดล้อม (หลักสูตร 2 ปี)

**คณบดี**

**กิจกรรมของคณะ**

**ครอบครูกิ๋นอ้อ**
กิจกรรมครอบครูกิ๋นอ้อ หรือก็คือกิจกรรมไหว้ครูศิลปะแบบประเพณีล้านนา เป็นกิจกรรมที่จัดขึ้นทุกปีโดยสโมสรนักศึกษาคณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้เป็นเจ้าภาพในการจัดงาน กิจกรรมจะแบ่งเป็น 2 ช่วง ช่วงแรกจะเป็นพิธีทางพุทธศาสนา มีการทำบุญ ตักบาตร จากนั้นจะเป็นพิธีไหว้ครูตามความเชื่อแบบล้านนา

**สถาปัตยกรรมการละคร**
กิจกรรมการแสดงละครเวทีที่นักศึกษาในคณะฯได้ร่วมกันจัดขึ้น โดยทีมงานทั้งหมดเป็นนักศึกษาของคณะฯ เปิดการแสดงปีละ 1 ครั้ง ซึ่งได้จัดต่อเนื่องมาตั้งแต่ปี พ.ศ. 2541 ถือเป็นคณะแรกที่จัดการแสดงละครเวทีขึ้นในมหาวิทยาลัยแม่โจ้

**การประชุมวิชาการ**
 การประชุมวิชาการภูมิทัศน์ และสิ่งแวดล้อม
เป็นงานประชุมทางวิชาการระดับชาติ ด้านภูมิทัศน์ ภูมิสถาปัตยกรรมศาสตร์ และการจัดการสิ่งแวดล้อม โดยมีการจัดประชุมครั้งแรก ระหว่างวันที่ 5-6 ธันวาคม 2556 ณ ห้องข้าวหอมมะลิ อาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี มหาวิทยาลัยแม่โจ้ - การประชุมวิชาการสถาปัตยกรรม และการออกแบบสิ่งแวดล้อม
เป็นงานประชุมทางวิชาการระดับชาติ ในด้าน สถาปัตยกรรม ภูมิสถาปัตยกรรม เทคโนโลยีภูมิทัศน์ ผังเมืองและชุมชน เทคโนโลยีและสิ่งแวดล้อม เกษตรและสิ่งแวดล้อม โดยมีการจัดประชุม ครั้งที่หนึ่ง เมื่อวันที่ 22 กรกฎาคม 2559 ณ ห้องประชุมคณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ จังหวัดเชียงใหม่

**ลองเครื่องสถาปัตย์**
เป็นกิจกรรมที่หลักสูตรสถาปัตยกรรม จัดขึ้นในปี พ.ศ. 2552 เพื่อให้ผู้ที่มีความสนใจเข้าศึกษาในหลักสูตรได้ทดลองเรียนในช่วงสั้น ๆ

**เกียรติประวัติ**
ดูเพิ่ม รายนามบุคคลสำคัญจากมหาวิทยาลัยแม่โจ้

**ปูชนียาจารย์ที่มีชื่อเสียง**

**ศิษย์เก่าที่มีชื่อเสียง**

**อ้างอิง**

**แหล่งข้อมูลอื่น**
 สภาสถาปนิก- มหาวิทยาลัยแม่โจ้- เว็บไซต์ของหลักสูตรภูมิสถาปัตยกรรมศาสตร์- เว็บไซต์ของคณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้- ฐานข้อมูลวิทยานิพนธ์ คณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้ date=2019-08-06 
สถาปัตยกรรมศาสตร์และการออกแบบสิ่งแวดล้อม
แม่โจ้